《闻洪稚存入关却寄 其二》
清代·杨芳灿

鸡竿诏向九天颁，郑重君恩特赐环。传到好音先破涕，悬知小别未摧颜。

朝搜断碣穷沙碛，夜听清笳度雪山。万里只如庭户近，轺车聊当采风还。

作者简介：（1754—1816）江苏金匮人，字才叔，号蓉裳。乾隆四十二年拔贡生。历官甘肃伏羌知县、灵州知州，有能名。入为户部员外郎。工骈文诗词。有《直率斋稿》、《芙蓉山馆诗词稿》、《芙蓉山馆骈体文》等。生卒均在十二月中。